钦定古今图书集成/方舆汇编/职方典/第1157卷 > 《高阳池送朱二》前人
## 钦定古今图书集成/方舆汇编/职方典/第1157卷 > 《高阳池送朱二》前人

昔当襄阳全盛时，山公常醉习家池。池边钓女日相
随，妆成照水竞来窥。红波淡淡芙蓉发，绿岸毵毵杨
柳垂。一朝物变人亦非，四面荒凉人住稀。意气豪华
何处在？空馀艸露湿人衣。此地朝来饯行者，翻向此
中牧《征马》。征马分飞日渐斜，见此空为人所嗟。殷勤
为访桃源路，予亦归来松子家。